वीमेंस कॉलेज की प्रिंसिपल समेत केयू के 8 विद्यार्थियों को आज सम्मानित करेंगे केंद्रीय मानव संसाधन मंत्री
जमशेदपुर | वीमेंसकॉलेज की प्रिंसिपल डॉ. शुक्ला माेहंती सहित आठ छात्र-छात्राओं को केंद्रीय मानव संसाधन विभाग की ओर से सम्मानित किया जाएगा। केंद्रीय मंत्री प्रकाश जावेडकर उन्हें दिल्ली में सम्मानित करेंगे। समारोह का आयोजन 8 मार्च को नई दिल्ली के विज्ञान भवन में होगा, जिसमें वित्त मंत्री अरुण जेटली भी रहेंगे। वित्तीय साक्षरता अभियान (विशाका) के दौरान बेहतर ढंग से काम कर छात्र-छात्राओं के अलावा वित्तीय साक्षर करने के लिए डॉ. मोहंती काे यह सम्मान मिलेगा। सम्मानित होनेवालों में कॉलेज की चार छात्राएं भी हैं। समारोह में देश के टाॅप 20 कॉलेज के प्रिंसिपल को सम्मानित करेंगे जो इस अभियान को सफल बनाने में अग्रणी भूमिका निभाएं हैं। इस आशय की जानकारी विभाग के सहायक सचिव आर. सुब्रह्मण्यम की ओर से पहले ही मेल के माध्यम से कॉलेज की प्रिंसिपल को दी गई है।
hin_Deva hin_Deva